‪(ซีรีส์จาก NETFLIX)
‪เราจะไปกันแล้ว วันนี้เป็นวันสุดท้าย
‪(แนนซี่และบาร์ทีส)
‪- คุณเป็นไงบ้าง ‪- เศร้า แต่ก็มีความสุขที่เราจะไปด้วยกัน
‪- ขอผมจูบหน่อย ‪- ค่ะ
‪คุณเป็นเพื่อนร่วมทางที่เยี่ยมเลย
‪ตอนนี้จะเป็นเพื่อนร่วมชีวิต
‪ฉันเจอคาวบอยแล้ว
‪(อเล็กซ่าและเบรนน่อน)
‪- ใช่ ‪ - อย่างที่เขาว่ากัน เก็บม้าไว้…
‪ขี่ผมแทน
‪ใช่
‪ผมเห็นคุณลังเล
‪เมื่อคืนนี้ ฉันรู้สึก…
‪(คอลลีน อายุ 25 นักเต้นบัลเลต์)
‪เศร้า
‪มันเป็นคืนที่สะเทือนอารมณ์มาก
‪เราแค่สื่อสารกันไม่ได้
‪(แมทท์ อายุ 27 รองประธานบริษัท)
‪และเช้านี้เราได้คุยกันเกี่ยวกับเรื่องที่เกิดขึ้น
‪เราเข้าใจกันดีขึ้นและผมรู้ว่ามันไม่…
‪มันคงไม่ใช่เรื่องใหญ่ถึงขั้นที่เราทำให้มันเป็น
‪ฉันไม่ชัดเจนกับสิ่งที่ตัวเองพูดออกไป
‪เราเลยคุยกันเรื่องนั้นเมื่อเช้านี้ ‪เรากลับมาเข้าที่เข้าทางอีกครั้ง
‪เรากลับมาหวานชื่นกันเหมือนเดิมแล้วค่ะ
‪มันดีที่ได้มี…
‪ความขัดแย้งเล็กน้อย ‪จะได้รู้ว่าเรารับมือกับมันยังไง
‪เห็นได้ชัดว่าเราต้องทำอะไรอีกมาก ‪แต่เรากลับมาเข้าที่แล้ว
‪เอาจริงนะ
‪เอาเลย
‪- โอเค ‪- นี่
‪- ขอบใจนะ ที่รัก ‪- นี่สับปะรดเพราะคุณเปรี้ยวสุดๆ ไปเลย
‪- หวัดดีค่ะ ‪- ว่าไงคะ
‪- อรุณสวัสดิ์ ‪- อรุณสวัสดิ์
‪เราหวังว่าคุณจะสนุกกับการพักผ่อนแสนโรแมนติก
‪- ใช่ครับ ‪- ผมมีคำถาม
‪ความสัมพันธ์ทางกายของพวกคุณ ‪พัฒนาไปถึงขั้นไหนแล้ว
‪- ดีครับ ‪- ใครตอบได้ ดีเหรอ
‪คำถามน่าขนลุกจากลุงนิก
‪ใช่ไหมคะ
‪ครั้งสุดท้ายที่เจอพวกคุณ ‪ฉันรู้ว่าแมทท์ตกหลุมรักจนโงหัวไม่ขึ้น
‪"นี่ผู้หญิงของผม" พวกคุณยังรักใคร่กันดีไหมคะ
‪พูดกันตามตรง
‪เมื่อคืนเราเจอปัญหาหนักเอาการ
‪มีปัญหาเรื่องการสื่อสารกันนิดหน่อย
‪แต่เราตื่นขึ้นมาเช้านี้และพูดคุยเรื่องนั้น
‪ไม่หลบหน้ากัน มันทำให้เราเข้าใจ
‪ว่าทำไมเราตกหลุมรักกันตั้งแต่แรก
‪นั่นคือสิ่งสำคัญที่ทำให้เดินหน้าได้ครับ
‪- ใช่แล้วค่ะ ‪- พูดตามตรง มันทำให้เราแข็งแกร่งขึ้น
‪หลังจากผ่านเรื่องเมื่อคืน ‪เช้านี้ฉันยิ่งตกหลุมรักเขามากกว่าเดิม
‪ฉันตื่นเต้นสำหรับการเดินทาง ‪บทต่อไปของพวกคุณมาก
‪และการกลับบ้าน ใช้ชีวิตร่วมกัน
‪พวกคุณจะรวมชีวิตของทั้งสองฝ่าย ‪ทั้งหน้าที่การงานและครอบครัวได้อย่างไร
‪ฉันจะต้องค้นหาคำว่า ‪"วิธีเป็นคนไนจีเรีย" ในกูเกิลแน่ๆ
‪- "คู่มือเป็นชาวไนจีเรีย" ‪- มีหนังสือไหม
‪อีกอย่างหนึ่ง
‪เราเอาโทรศัพท์ของพวกคุณมาด้วย
‪พระเจ้าช่วย
‪นี่มันอะไร
‪ฉันมีคำแนะนำในการแต่งงานเล็กๆ ให้คุณ ‪ตอนที่คู่หมั้นคุยกับคุณ…
‪- วางมันลง ‪- มองขึ้นไป
‪คุณนั่นแหละที่ต้องทำแบบนั้น
‪อีกแค่สามอาทิตย์ ‪ก็จะถึงพิธีแต่งงานของพวกคุณแล้ว
‪คุณจะพูดว่า "รับ"
‪กับคนที่คุณตกหลุมรักและหมั้นด้วย ‪โดยที่ไม่รู้จักหน้าค่าตาไหม
‪หรือจะเดินจากพวกเขาไปตลอดกาล
‪ความรักทำให้คนตาบอดจริงไหม
‪- หวังว่าคุณจะพิสูจน์ว่ามันจริง ‪- เดินทางดีๆ นะ
‪- ขอให้โชคดีครับ ‪- ขอบคุณค่ะ
‪- ขอบคุณค่ะ
‪ในที่สุดก็ได้ถ่ายเซลฟี่
‪มานี่สิ ผมจะส่งรูปไปให้ทุกคน
‪คุณเอเรนดีร่า
‪สวัสดีครับ
‪- ไงคะ ‪- ผมอยากสวัสดีครับ
‪ผมชื่อบาร์ทีสครับ ผมตกหลุมรักลูกสาวคุณ
‪- คุณพระคุณเจ้า ‪- สวัสดีครับ
‪โอ้ พระเจ้า ฉันคิดว่าคืนนี้
‪ฉันต้องทำรายชื่อ ‪ว่าจะโทรหาใครเป็นอันดับหนึ่ง สอง สาม
‪มีรายชื่อคนเต็มไปหมด ‪น่าจะเป็นรายชื่อแขกทั้งหมดของฉันเลย
‪ฉันน่าจะโทรไปบอกว่า ‪"นี่ เตรียมตัวให้พร้อมสำหรับมันนะ
‪เพราะมันกำลังเกิดขึ้น ‪ฉันมั่นใจมากว่าเราจะได้แต่งงานกัน"
‪เธอเป็นคนเปอร์โตริโกใช่ไหม
‪เปล่าครับ ผมครึ่งดำครึ่งขาว ‪แต่พูดภาษาสเปนได้นิดหน่อย
‪ผมกังวลนิดหน่อยกับก้าวต่อไปครับ
‪เพราะตอนนี้เรากำลังพักร้อนและมันยอดมาก
‪มันเอื้อต่อการตกหลุมรักต่อไป
‪เมื่อทุกอย่างหายไป ‪โลกแห่งความจริงจะต้องแย่ลงแน่
‪มันจะไม่มีดินแดนแห่งเทพนิยายอีกแล้ว
‪เราจะต้องอยู่ในชีวิตปกติของแต่ละคน
‪โลกแห่งความจริงไม่ใช่เทพนิยาย ‪นั่นคือสิ่งที่ผมกลัว
‪พร้อมจะออกเดินทางแล้วใช่ไหม แดดดี้ขา
‪มันเป็นการพักร้อนสุดโรแมนติก ‪ครั้งหนึ่งในชีวิตครับ
‪- เรากำลังกลับสู่โลกแห่งความจริง ‪- ได้เวลาไปแล้ว
‪คุณดูน่ารักมากในกล้องนี่
‪- มันเป็น… ‪- ปาฏิหาริย์ที่เมคอัพสร้างขึ้น
‪- พร้อมไหม ‪- พร้อม
‪บาย มาลิบู
‪(เมืองดัลลัส รัฐเท็กซัส)
‪บ้านฉันจะกลายเป็นบ้านคุณจริงๆ แล้ว
‪- เราต้องใช้ชีวิตด้วยกัน ‪- ต้องสนุกแน่
‪บ้านแสนสุข
‪กลิ่นเหมือนบ้านเลย
‪- โอเค ผมรักเลย ‪- ดูเพดานเจ๋งๆ นี่สิ
‪ผมชอบห้องครัวซะแล้ว
‪ดูบ้านเล็กๆ น่ารักของเราสิ
‪- บ้านหลังแรกของเรา ‪- หลังแรก
‪มันสกปรกไหม
‪รู้ไหมว่าจะเอาไปไว้ที่ไหน
‪- ตะกร้าผ้า ‪- จริงเหรอ
‪- เยี่ยมไปเลย ‪- คุณคิดว่าผมจะทำอะไร
‪ผมมีเบียร์
‪ที่รัก เก็บของของคุณหน่อย
‪ใจเย็นน่า
‪ขนาดตู้เสื้อผ้าแบบไหน… ‪เราพูดเรื่องตู้เสื้อผ้าหรือยัง
‪ของฉันใหญ่กว่านี้สองเท่า
‪- และมันเต็ม ‪- แน่นเอี๊ยดเลยละ
‪- โอเค ‪- ใช่
‪- ไม่เป็นไร เราจะ… ‪- ผมต้องการแค่นี้แหละ
‪- ที่รัก ฉันจะเก็บลิ้นชักไว้ให้คุณ ‪- เท่านี้ที่ผมต้องการ
‪จริงเหรอคะ ดี
‪- ฉันหาที่ให้คุณได้ ‪- งั้นเหรอ
‪- ฉันทิ้งแจ็กเกตสองสามตัวได้ ‪- คุณจะให้ที่ผมฟุตนึงเหรอ
‪- ใช่ ‪- ที่รัก
‪ฉันรักคุณเท่านั้นเลย ฉันจะให้คุณฟุตนึง
‪- กระโดดลงไปสิ ‪- ใช่เลย
‪- อย่าทำพังล่ะ ‪- คุณคิดว่าไง
‪- ฉันชอบนะ ‪- กระโดดลงมาสิ
‪- ใช้ได้นะ ‪- ดีจัง
‪การเดินทางของทุกคนไม่เหมือนกัน
‪ดังนั้นเป้าหมายของฉันคือการรอ
‪และมีเซ็กซ์หลังงานแต่งงาน
‪ฉันคิดว่าการอยู่ด้วยกันจะต้องเป็นเรื่องท้าทายแน่
‪เราผ่านช่วงพักผ่อนและมาลิบูสุดเซ็กซี่มาได้
‪แน่นอนว่าการอยู่ด้วยกันทุกวันจะเป็นเรื่องท้าทาย
‪และฉันจะไม่นั่งอยู่ที่นี่
‪และพูดว่า…
‪เราอาจทำไม่สำเร็จ
‪ชอบจังเลย
‪ฉันตื่นเต้นมากที่จะได้ทำมื้อค่ำด้วยกัน
‪ไปร้านโปรดด้วยกัน มีอะไรหลายอย่างเหลือเกิน
‪คุณพร้อมจะออกไปจ่ายตลาดกับผมหรือยัง
‪ที่ร้านขายของชำไนจีเรีย
‪ใช่ ฉันตื่นเต้นมากเลย
‪- เราจะซื้ออะไร เราจะทำอะไร ‪- ผมจะทำให้คุณดูเอง
‪- แต่มันเผ็ดนะ นั่นคือปัญหาเดียว ‪- เผ็ดเหรอ
‪โทษทีนะ รู้ตัวไหมว่ากำลังพูดกับใครอยู่
‪โทษทีนะ
‪ภาษาของผมเรียกว่าภาษาโยรูบา
‪- คุณพูดได้ไหม ‪- โยรูบา
‪- ใช่แล้ว เก่งแฮะ ‪- เหมือนอารูบา แต่เป็นโยรูบา
‪มีแค่ไม่กี่คำที่คุณต้องรู้
‪เวลาเจอคนไนจีเรียก็แค่พูดว่า
‪บาโวนี
‪- ใช่ นั่นแปลว่า "สวัสดี" ‪- เหมือนบาโลนี
‪บาโวนี
‪ถ้าคุณเจอคนไนจีเรียที่อายุน้อยกว่า
‪ว่าคุณพูดว่าฮาวฟาร์
‪- เหมือนคำภาษาอังกฤษ ‪- ฮาวฟาร์
‪ใช่ ฮาวฟาร์ เหมือนคำว่า "ไกลแค่ไหน"
‪- ฮาวฟาร์ ‪- ใช่
‪ไม่ว่าจะเป็นชนเผ่าไหน พวกเขาจะเข้าใจ
‪แต่ถ้าคุณเจอแม่ผม คุณจะพูดว่าฮาวฟาร์ไม่ได้
‪- คุณต้องพูดว่าบาโวนี ‪- เพราะเธอไม่…
‪- คุณต้องพูดว่าบาโวนีกับเธอ ‪- บาโวนี
‪ใช่ บาโวนี
‪- ฉันชอบนะ ‪- ง่ายใช่ไหม
‪- คุณสอนฉันได้ ‪- คุณยังต้องเรียนรู้อีกเยอะ
‪เรามีพรมด้วย
‪จริงด้วย นี่เป็นเรื่องใหม่สำหรับคุณสินะ
‪เพราะอะพาร์ตเมนต์ของคุณไม่มีอะไรพวกนี้
‪ไม่ ผมเป็นผู้ชาย
‪ผมไม่รู้เรื่องความหรูหราอะไรทั้งนั้น
‪ฉันรู้สึกว่าคุณฝึกได้
‪โอเค คุณฝึกผมได้แน่นอน
‪คุณคิดว่าเราจะทำได้ดี
‪กว่าตอนพักร้อน
‪เมื่ออยู่ที่นี่ไหม
‪แน่อยู่แล้ว
‪การพักผ่อนฟังดูโรแมนติกและน่าทึ่งและมันก็จริง
‪- แต่มันก็เป็นครั้งแรกที่เราได้อยู่ด้วยกัน ‪- ใช่
‪เราเลยต้องจัดการทุกอย่างเป็นครั้งแรก
‪ผมรู้สึกว่าเราไม่มั่นคง
‪แต่เราก็กลับขึ้นมายืนใหม่ได้ ‪และผมรู้สึกว่าตอนนี้เรามั่นคงกว่าเดิมเยอะ
‪เหมือนเราสองคนคิดว่ามันจะเป็นยังไง ‪ถ้าเสียกันและกันไป
‪จากนั้นเราก็ยังเลือกกันและกัน
‪การได้ใช้ชีวิตกับคุณที่นี่โดยผ่านเรื่องนั้นมาแล้ว
‪ผมคิดว่ามันจะต้องดีมากแน่
‪- ฉันว่าฉันตื่นเต้นที่สุดตอนนี้ ‪- ผมด้วย
‪ฉันแค่คิดว่ามันจะต้องดีมากแน่ๆ
‪โคลกับฉันต้องฟันฝ่าอุปสรรค ‪เมื่อสองสามวันที่ผ่านมาให้ได้
‪เหตุการณ์ที่ปาร์ตี้ริมสระมันหนักมาก
‪ฉันใช้เวลาสั้นๆ บนเครื่องบินกับเขา
‪เพื่อบอกให้เขารู้ว่าฉันคิดยังไง
‪และฉันถามเขาว่าถ้าเขาไม่อยากแต่งงาน
‪และตอบตกลง เราก็แยกทางกันเถอะ
‪และเราทั้งคู่ตกลงว่าจะทำมันต่อไป
‪เขายังไม่พร้อม เขาบอกว่า ‪"ผมอยากแต่งงานกับสาวในห้อง"
‪และฉันก็แค่พูดว่า ‪"ฉันคือสาวจากห้องทดลอง ฉันเอง"
‪แค่จำให้ได้ว่าทำไมเราถึงตกลงที่จะหมั้นกัน ‪โดยที่ไม่เคยเห็นหน้ากันมาก่อน
‪มันวิเศษมากค่ะที่ได้กลับมา
‪ผมโทรหาครอบครัวของผม
‪และพวกเขา…
‪ผมไม่รู้จะพูดยังไง
‪แต่พวกเขาไม่เข้าใจว่าผมกำลังทำอะไรอยู่
‪พวกเขาบอกว่า "ทำแบบนี้ทำไม ‪โคลอยู่ไหน ลูกทำอะไรกับเขา
‪นี่มันไม่สมเหตุสมผลเลย"
‪พวกเขาแค่ไม่เห็นด้วย
‪- มันแย่มากที่พวกเขาไม่เห็นด้วย ‪- มันยากมากเลยละ
‪ฉันนึกไม่ออกเลยว่าคุณจะรู้สึกยังไง
‪- ใช่ ‪- แย่จังที่ได้ยินแบบนั้น
‪มันทำให้ฉันใจสลายนิดหน่อย
‪- เข้าใจไหม ‪- อือ
‪ผมคิดว่าพวกเขารักผมมากจนตื่นตระหนก
‪กลัวว่าผมจะทำผิดพลาด
‪- ทำตัวให้ชินกับผมล่ะ ‪- ผมพร้อมแล้ว
‪มันอยู่ในเคราผม ในผม อยู่ทุกที่เลย
‪วันนี้ฉันยังไม่ได้ดูลูกผมเลย
‪- มีลูกผมติดคุณไหม ‪- คุณผลัดขนอย่างกับน้องหมา ต้องมีแน่
‪ใช่
‪- บางครั้งฉันก็ไม่เป็นระเบียบ ‪- ผมเห็นกระเป๋าเดินทางของคุณตอนพักร้อน
‪กระจัดกระจายไปทั่ว ‪แต่ไม่เป็นไร ผมก็ไม่เป็นระเบียบเหมือนกัน
‪แต่นี่เป็นเรื่องใหม่สำหรับผม ผมไม่เคยอยู่กับ ‪ผู้หญิงมาก่อน มีแค่รูมเมตผู้ชาย
‪ทั้งหมดนี่เป็นเรื่องใหม่สำหรับผม
‪คุณกังวลที่จะต้องอยู่ร่วมกับผู้หญิงเป็นครั้งแรกไหม
‪- ก็ไม่เชิง ‪- เหรอ
‪ผมรู้ว่าคุณจะอดทนและคุยกับผมถ้ามีปัญหาอะไร
‪ฉันไม่คิดว่าจะมีปัญหา
‪- แต่ใครจะไปรู้ได้ล่ะ ‪- ไม่มีทางรู้ได้
‪แบบว่าคุณไม่เคยอยู่ร่วมกับสุภาพสตรีมาก่อน
‪- และ… ‪- ใช่
‪ฉันจะสอนบางอย่างให้คุณ คุณจะไม่เป็นอะไร
‪ผมตื่นเต้นเพราะมันน่าจะไปได้สวย ‪และมันก็เป็นอย่างนั้น
‪- งั้นมันก็จะเป็นแบบนั้นตลอดไป ‪- ใช่
‪เราจะตอบตกลงที่แท่นพิธี
‪- นี่มันยอดไปเลย ใช่ ‪- เจ๋งใช่ไหมล่ะ
‪- ฉันตื่นเต้นมาก จูบหน่อย ‪- ครับคุณผู้หญิง
‪โอเค
‪- ดูหนังไหม ‪- ห้องนอนนะ
‪ค่ะ ฉันชอบมันจัง
‪- มันเจ๋งมาก ‪- ชอบทุกอย่างเลย
‪- เตียงคิงไซซ์ ‪- ผมชอบมากเลย
‪- คิงไซซ์สำหรับราชาของฉัน ‪- เรามาแล้ว
‪- หลังจากบินมานาน ‪- ใช่
‪- โอ้ พระเจ้า ‪- แน่นดีจัง เยี่ยมมาก
‪- ทำไมถึงไปไกลนัก ‪- ขอโทษที
‪ทำบ้าอะไรของคุณ
‪- ให้ตายสิ โอเค เยี่ยมไปเลย ‪- ผมทำตัวให้ชินได้
‪ดีจังเลย
‪(คอลลีนและแมทท์)
‪อีกสามสัปดาห์จะถึงวันแต่งงานแล้ว
‪- พร้อมไหม ‪- พร้อมแล้ว
‪ฉันคิดว่าการเตรียมงานแต่ง ‪ในสามสัปดาห์ต้องเครียดมากแน่
‪ไหนจะกลับมาสู่โลกความจริงอีก
‪แนะนำครอบครัว เพื่อนๆ
‪ต้องเครียดแน่ คุณจะได้เห็นคอลลีนแบบเครียดๆ
‪- ผมยังไม่เคยเห็นเหรอ ‪- สนุกแน่
‪- คุณยังไม่เคยเห็นเธอ ‪- เหรอ
‪- แต่เธอก็แค่เงียบน่ะ ‪- งั้นเหรอ
‪- เธอแค่ทำแบบนี้ ‪- แล้วงานแต่งจริงๆ ล่ะ
‪- ตื่นเต้นไหม ‪- ฉันตื่นเต้นสุดๆ
‪ฉันตื่นเต้นที่จะวางแผนทุกอย่าง
‪- ไปหาซื้อชุดแต่งงาน ‪- เหรอ
‪- นั่นแหละ ‪- นั่นจะต้องสนุกแน่ๆ
‪ใช่แล้ว ฉันตื่นเต้นจังเลย
‪สามสัปดาห์นับจากนี้ไป ‪มาพยายามทำความเข้าใจ…
‪- ความจริงและ… ‪- ใช่แล้ว
‪ความจริงจะเป็นบททดสอบขั้นสูงสุด
‪-แต่ฉันตื่นเต้นนะ ‪- แน่นอน
‪ใช่ ผมไม่เสียใจอะไรเลย
‪ผมอยากผ่านมันไปให้ได้มากกว่าอะไรทั้งนั้น
‪ผมชอบที่เราเป็นและชอบที่เรามาถึงจุดนี้ได้
‪ผมชอบนะ
‪(สิบเก้าวันก่อนวันแต่งงาน)
‪- อรุณสวัสดิ์ค่ะ ‪- อรุณสวัสดิ์
‪- พร้อมจะลุกหรือยัง ‪- แน่นอน
‪โอเค ถ้างั้นก็ลุกขึ้นมาได้แล้ว
‪ไปกันเถอะ
‪แน่นอนว่าเมื่อคืนคือคืนวันอาทิตย์ในดัลลัส
‪และผมอยากออกไปข้างนอก
‪แต่ผมไม่ได้ทำแบบนั้น เพราะผมหมั้นแล้ว
‪ผมจะเป็นสุภาพบุรุษและผมจะไม่บอก
‪ว่าเกิดอะไรขึ้น แต่คราวนี้มันเยี่ยมมากครับ
‪ผมจะพูดเท่านี้พอ
‪สาบานได้เลยว่าฉันไม่…
‪โอเค
‪มันกะพริบ
‪คุณใส่แคปซูลเข้าไปหรือยัง
‪ค่ะ
‪ฉันนอนไม่ค่อยหลับ ‪ฉันปรับตัวเข้ากับที่ใหม่ไม่ค่อยได้
‪เสียงใหม่ๆ กลิ่นใหม่ๆ เพื่อนบ้านใหม่ๆ
‪มันแปลกไปหมด
‪เมื่อคืนเพื่อนบ้านเสียงดัง คุณก็เสียงดัง
‪ฉันหมายถึงสายเรียกเข้ากลางดึกจากไนจีเรีย
‪ฉันจะปิดเสียงโทรศัพท์นั่น
‪สายเรียกเข้ากลางดึกจากไนจีเรียพวกนั้น
‪เวลาของเราต่างจากไนจีเรีย
‪ประมาณเจ็ดชั่วโมง
‪บางคนก็ไม่เข้าใจเรื่องความต่างของเวลาน่ะ
‪ฉันรักคุณ แต่ฉันรักการนอนมากกว่า
‪แน่นอน
‪คราวหน้าผมจะออกไปข้างนอก
‪- จะได้ไม่ทำให้คุณตื่น ‪- เครื่องชงกาแฟใช้ไม่ได้
‪ฉันตื่นมาเช้านี้กับเอสเคและรู้สึกเหนื่อยแล้วค่ะ
‪เช้านี้เริ่มมาก็ไม่ดีแล้ว
‪เครื่องชงกาแฟใช้ไม่ได้ ‪ฉันไม่ชงกาแฟเองด้วยซ้ำ
‪แบบนี้มั้งมันถึงใช้ไม่ได้
‪ฉันเป็นคนประเภทที่
‪สั่งล่วงหน้าในแอปและไปรับกาแฟ
‪ไปซื้อกาแฟก่อนที่ฉันจะทำใครสักคนเจ็บเถอะ
‪ไปซื้อกาแฟกันเถอะ
‪- ไปกัน ‪- โอเค
‪- นี่คือหนึ่งในโครงการล่าสุดของฉัน ‪- โอเค
‪ฉันปล่อยเช่าระยะสั้น
‪- มันเป็นหนึ่งในห้าหลัง ‪- โอเค มาดูกัน
‪- โอเค มาเปิดไฟกัน ‪- โอเค อยู่ในนี้รู้สึกดีจัง
‪- ข้างนอกร้อนสุดๆ เลย ‪- ใช่
‪แม่เจ้าโว้ย
‪- มันดูแพงมากเลย ‪- ใช่
‪คุณไม่มีหนี้เลยเหรอ ไม่ได้กู้เงินเลยใช่ไหม
‪คุณใช้เงินตัวเองทั้งหมด เทไปเลยเหรอ
‪"เอาเงินหลายพันดอลลาร์ไปสิ ‪ฉันจะซื้อเคาน์เตอร์ไอแลนด์นี่" งั้นเหรอ
‪- จนถึงตอนนี้ก็แสนเหรียญ ‪- ให้ตายสิ
‪ทั้งเงินที่ซื้อและค่าปรับปรุงใหม่
‪ฉันได้เงินจากอสังหาริมทรัพย์หลังอื่น ‪และจากงานของฉัน
‪ผมอิจฉาแฮะ
‪คุณมีอิสระที่จะทำในสิ่งที่ตัวเองต้องการทุกวัน
‪ใช่
‪ว้าว ประตูโรงนา
‪ใช่ นี่ห้องน้ำโปรดของฉัน
‪โอเค คุณปล่อยเช่าเท่าไร
‪หกถึงเก้าพันเหรียญ
‪ต่อเดือนเหรอ
‪- ต่อเดือน ‪- โห
‪ไม่มีใครอยู่ที่นี่สินะ เห็นๆ กันอยู่
‪ไม่มีใครอยู่ที่นี่
‪แต่บางทีหุ้นส่วนธุรกิจของฉัน ‪ถ้าเขายังทำโครงการอยู่
‪เขาจะมาพักที่นี่
‪แฟนเก่าเหรอ งั้นหลังนี้ก็ทำร่วมกับแฟนเก่าสินะ
‪ใช่ นี่คือทรัพย์สินที่เรามีร่วมกัน
‪เรามีอสังหาริมทรัพย์สองหลังที่ยังทำด้วยกัน
‪- ยังมีอีกที่ที่ทำร่วมกับเขาเหรอ ‪- ใช่
‪ใช่
‪- น่าสนใจ ‪- ค่ะ
‪ตอนอยู่ในห้องทดลอง เธอบอกว่า ‪"เขาเคยมีส่วน เขาเป็นนายหน้า"
‪โอเค ไม่เป็นไร ไม่มีปัญหา
‪ตอนนี้เรากำลังมองบ้านที่ผมไม่เคยรู้มาก่อน ‪ว่าเขามีส่วนร่วมด้วย
‪ผมรู้สึกเหมือนถูกปิดบังอะไรบางอย่าง
‪แฟนเก่าของแนนซี่มีส่วน ‪ในธุรกิจของเธอมากกว่าที่ผมคิด
‪ตอนอยู่ในห้องทดลอง ‪ผมอยากรู้เรื่องหุ้นส่วนของคุณ
‪แอร์บีเอ็นบีของคุณ ผมคิดว่า…
‪- เขามีส่วนด้วยแต่… ‪- เขาเป็นนายหน้า
‪"เขาเป็นนายหน้า" คุณบอกผมแบบนั้น
‪วันนี้ผมรู้ว่ามีบ้านหลังนึงที่จำนองอยู่
‪และมีหลังนี้ที่คุณเป็นเจ้าของ ‪แต่เขาก็มีส่วนร่วมมาก
‪- ดังนั้นผมแค่อยากรู้ทุกอย่าง ‪- ค่ะ
‪คุณบอกว่าคุณอยู่กับแฟนเก่า แล้วคุณก็ย้ายออก
‪แต่คุณก็ยังมีบ้านติดจำนองกับเขา
‪ใช่ เพราะเขาเสนอบ้านให้ฉัน
‪แล้วฉันก็บอกว่า "ฉันไม่ต้องการบ้านหลังนี้"
‪เขาเลยตกลงว่าจะเก็บมันไว้
‪และตอนแรกเราคุยกันว่า ‪ควรแบ่งทุกอย่าง 50 ต่อ 50
‪นั่นคือตอนที่เราเริ่มคุยกันเรื่องบัญชีธนาคาร
‪ดูให้แน่ใจว่าแบ่งบ้านทุกหลังคนละครึ่งจริงไหม
‪แต่บ้านหลังนั้น
‪- เป็นชื่อของเขา ‪- ชื่อเรา
‪บ้านนั้นอยู่ในชื่อพวกคุณทั้งคู่
‪คุณยังจ่ายค่าจำนองอยู่ไหม
‪- ไม่ เขาจ่าย ใช่ ‪- เขาจ่ายเหรอ
‪โอเค แต่คุณก็ยังได้รายได้จาก…
‪- ไม่ เขาได้ ‪- ผู้เช่าน่ะ
‪- เขาได้หมดเหรอ ‪- ใช่
‪- งั้นคุณก็แค่มีชื่อใช่ไหม ‪- ถูกต้อง
‪ถ้าเขาหยุดจ่ายเงินแล้วพูดว่า ‪"ฉันจะไม่จ่ายแล้ว"
‪คุณจะต้องรับผิดชอบใช่ไหม
‪ใช่
‪คุณเชื่อใจเขาไหม
‪ใช่ ฉันเชื่อใจเขา
‪วิธีที่ฉันใช้เงินทุนคือฉันจะซื้อบ้านอีกหลัง
‪เมื่อรู้ตัวว่ามีเงินเก็บหกเดือน ‪สำหรับค่าใช้จ่ายทุกอย่าง
‪สำหรับฉัน เป้าหมายคือ ‪การมีอสังหาริมทรัพย์ให้มากที่สุด
‪ในห้าถึงสิบปีข้างหน้า
‪มันจะครอบคลุมค่าใช้จ่ายของฉัน ‪และครอบครัวได้ทั้งหมด
‪เมื่อเราแต่งงานกัน ‪เงินของฉันจะเป็นเงินของคุณ
‪ฉันมองมันแบบนั้น มันคือเงินของเรา
‪บ้านหลังต่อไปที่ฉันจะซื้อจะเป็นของฉันและสามี
‪และฉันคิดภาพเอาไว้แบบนั้น
‪ฉันและสามี เราหาเงินได้สองแสน
‪เราหาเงินได้สามแสน
‪คุณได้โบนัสคือเราได้โบนัส
‪บทสนทนาเมื่อกี้ทำให้ผมรู้สึกตัวว่า ให้ตายเถอะ
‪เราหาเงินได้สองแสนดอลลาร์
‪- ใช่ ‪- ให้ตายสิ
‪ผมอายุน้อยกว่าเธอหกปี ‪และเพิ่งเริ่มทำงานจริงๆ จังๆ
‪ผมไม่มีเงินนอนสามพันเหรียญ ให้เขียนเช็คน่ะได้
‪เธอมี เธอซื้อบ้านนี้ ‪ในราคา 120,000 ดอลลาร์ นั่นมันบ้ามาก
‪ผมอยากเป็นส่วนหนึ่งของมัน
‪และเติบโตด้านการเงินไปด้วยกัน
‪เอาละ
‪ไปจากที่นี่กันเถอะ
‪ว่าไงจ๊ะ ลูกแม่ หวัดดี
‪ว่าไง
‪- ที่นี่หรูเชียว ‪- ใช่ค่ะ นี่บ้านฉัน
‪โต๊ะกาแฟนั่นดีกว่าของผมเยอะเลย
‪จริงเหรอ พื้นที่เล็กๆ ตรงระเบียงของฉัน
‪- ตรงนี้เจ๋งมากเลย ‪- ใช่ไหม
‪พอเราแต่งงานกัน คุณจะย้ายมาอยู่ตึกนี้
‪ผมดูมันแล้วละ วันนี้ผมเสิร์ชหาข้อมูลดูแล้ว
‪- คุณเสิร์ชหาอะพาร์ตเมนต์นี้เหรอ ‪- ที่นี่ไม่มีห้องสองห้องนอน
‪- มีสิ ‪- ในออนไลน์น่ะ
‪ใช่ แต่เราคงไม่จำเป็นต้องใช้มันอีกสักพัก
‪ตอนนี้ยังไม่จำเป็นน่ะ
‪ตราบใดที่มีเรื่องเงินเข้ามาเกี่ยวข้องน่ะ ‪ผมเลยเสิร์ชหาดู
‪แบบว่าผมไม่ได้มีเพนต์เฮาสไง
‪เข้าใจไหม
‪ผมมีเงินกู้ค่าเล่าเรียน ‪น่าจะประมาณ 32,000 ดอลลาร์
‪ฉันก็ไม่ได้มีหนี้มากนะ
‪มีก็แค่ที่ชอปปิงออนไลน์
‪ฉันอยากอยู่แบบสบายๆ ‪ได้กินมื้อเย็นดีๆ ไปท่องเที่ยว
‪- และอะไรแบบนั้น ‪- ใช่
‪ฉันไม่อยากต้องกังวลเรื่องเงิน
‪นั่นเป็นเรื่องที่ผม…
‪- มันเป็นเรื่องที่ผมกลัวมากเลย ‪- ใช่
‪- ผมโตขึ้นมาและไม่รู้ว่า… ‪- ใช่
‪เราคงไม่มีกินถ้าปู่ย่าตายายไม่ช่วยเอาไว้
‪- จริงเหรอคะ ‪- ใช่
‪ผมเลยเก็บเงินเพื่อจะซื้อบ้าน
‪คุณเริ่มเก็บเงินแล้วเหรอ
‪นิดหน่อย
‪ฉันคิดว่าในหนึ่งปีเราคงพยายามจะซื้อบ้านได้
‪- โอเค ‪- ฟังดูเป็นไปได้ไหม
‪- ผมคิดว่า คิดว่านะ ‪- คิดว่านะ
‪เราจะมีลูกและอะไรอีกมากมาย
‪ฉันอยากจะเป็นแม่เลี้ยงลูกอยู่ที่บ้านสักที
‪- ดังนั้น… ‪- โอเค
‪ฉันอยากทำสัญญาก่อนแต่งงานด้วย
‪คุณมีเงินมากกว่าผมอีก
‪- เห็นกันชัดๆ อยู่แล้ว ‪- ไม่รู้สิ
‪คุณเขียนสิ
‪เขียนอะไรก็ได้ที่อยากเขียนในสัญญา ผมจะเซ็น
‪- เหรอ ‪- ใช่
‪สัญญาของคุณว่าไง
‪คุณต้องรักผม
‪- แค่นั้นเหรอ ‪- ใช่
‪งานของผมไม่ใช่ชีวิตของผม
‪ผมอยากเป็นโค้ชสอนลูกๆ
‪ถ้าพวกเขาเล่นกีฬา ผมก็อยากเป็นโค้ชของทีม
‪ต่อให้เป็นลาครอสและผมไม่รู้อะไรเลย
‪- ผมเรียนได้ ‪- ใช่
‪นั่นแหละที่ผมหมายถึง ‪ผมอยากมีส่วนร่วมในชีวิตพวกเขา
‪สำหรับทุกอย่าง ‪มื้อค่ำของครอบครัวที่เราเคยคุยกัน
‪เรามักนั่งกันเป็นครอบครัวเสมอ ‪ไม่ว่าจะคุยกันหรือไม่คุย
‪- แต่เรานั่งร่วมโต๊ะกันเป็นครอบครัว ‪- ใช่
‪สำหรับผมการศึกษาคือเรื่องเดียวที่ต้องเข้มงวด
‪ใช่ พวกเขาจะไม่ได้อะไรเลย
‪จะต้องถูกริบทุกอย่างถ้าสอบตกหรืออะไรแบบนั้น
‪- ใช่เลย ‪- ฉันไม่เชื่อเรื่องนั้น
‪ฉันไม่เชื่อในการทำไทม์เอาท์
‪เราไม่มีวันเอาประตูพวกเขาออกแน่
‪- เห็นด้วยไหม ‪- มันแปลกนะ
‪มันแปลก มันแปลกมาก
‪- ผมแน่ใจว่า… ‪- มันโคตรแปลกเลยละ
‪ช่วยบอกพ่อผมตอนไปเจอเขาที
‪- เขาเอาประตูคุณออกเหรอ ‪- หลายครั้ง
‪- จริงเหรอ ‪- หลายเดือนเลยที่ห้องผมไม่มีประตู
‪- แปลกมากเลย ‪- ยังมีอะไรแปลกๆ อีกเยอะเลยละ ที่รัก
‪ฉันรู้สึกเหมือนจะอึราดใส่กางเกง
‪ใจเย็นๆ นะ
‪จำที่คุณบอกให้ผมหายใจลึกๆ ได้ไหม
‪เราทำได้
‪ฉันไม่คิดว่าได้เจอแม่ของใครเลย
‪ตั้งแต่วันคริสต์มาสปี 2018
‪พวกเขามาแล้ว
‪- ไงครับ แม่ ‪- ว่าไง
‪แม่ครับ
‪สวัสดีค่ะ
‪- สวัสดีค่ะ ‪- ไงครับ เป็นไงบ้าง
‪สวัสดีค่ะ ยินดีที่ได้รู้จัก
‪- ไงจ๊ะ เรเวน ‪ - สวัสดีค่ะ
‪ฉันเรเวน ยินดีที่ได้รู้จักค่ะ
‪ขอบใจจ้ะ
‪แน่นอนว่าฉันเครียดมาก
‪ในการดูว่าแม่ของเขากับฉันจะเข้ากันได้ไหม
‪เขากินอาหารไนจีเรีย
‪หรือไม่ก็อาหารขยะ
‪เขากินจุกจิก ใช่
‪- ใช่ค่ะ พวกของว่าง ‪- แต่ผมกินของที่ดีต่อสุขภาพนะ
‪- ตั้งแต่คุณเข้ามาในชีวิตผม ‪- นิดหน่อย
‪ผมกินเพื่อสุขภาพมากขึ้น ผมกินผักแน่ๆ ละ
‪- ใช่ค่ะ ‪- ใช่
‪พร้อมกันหรือยัง หิวไหม
‪- ผมหิวสุดๆ เลย ‪- โอเค มาเริ่มกันเลย
‪ลูกหิวตลอดเวลานั่นแหละ
‪ฉันคิดว่าความสัมพันธ์กับแม่สามีสำคัญ
‪และแม่ของเขามีความหมายกับเขามาก
‪ฉันเลยอยากให้เธอชอบฉัน ฉันตื่นเต้นมาก
‪เอโฟรีโรเหรอ
‪ใกล้จะเสร็จแล้ว
‪- หอมไหม ‪- ใช่ หอมดีนะ
‪กลิ่นหอมจริงๆ
‪มาตั้งโต๊ะกันเลยดีไหม
‪เอาละ หยิบชิ้นกลมๆ แบบนี้ขึ้นมา
‪และหยิบผักโขมนิดหน่อย
‪- แล้วก็กิน ‪- เพอร์เฟกต์
‪คุณกลืนมันลงไปเฉยๆ เลยเหรอ
‪คุณไม่เคี้ยวอาหารเหรอ
‪ไม่ใช่อันนี้
‪- คุณเคี้ยวมันได้ คุณกลืนมันได้ ‪- เธอกลืนมันได้
‪ฉันใช้ส้อมได้ไหม
‪- จะใช้ส้อมก็ได้นะถ้าต้องการ ‪- โอเคค่ะ
‪เป็นไงบ้าง
‪ดีค่ะ มันเผ็ดจริงๆ ด้วย
‪ฉันชอบนะ
‪ขอถามอะไรหน่อยได้ไหม
‪ทำไมเธอถึงเลือกเอสเค
‪ทำไมฉันถึงเลือกเอสเค เป็นคำถามที่ดีค่ะ
‪ก่อนอื่นเราหัวเราะกันเสมอ
‪เพราะตอนแรกเขาเป็นคนเคร่งขรึมมาก
‪- ใช่แล้ว ‪- ค่ะ
‪เขาเหมือนเด็กเนิร์ด
‪แต่จากนั้นทุกครั้ง
‪มันก็ค่อยๆ ดีขึ้นอย่างช้าๆ
‪เรามีอะไรคล้ายๆ กัน
‪เรามีเป้าหมายเดียวกัน ‪และวิสัยทัศน์เดียวกันในชีวิตครอบครัว
‪- ดีนะ ‪- และเราทั้งคู่ก็มีวิถีชีวิตที่คล้ายกัน
‪- มีแรงจูงใจมาก ‪- ดี
‪และฉันก็ชอบที่ทุกครั้งที่เราเจอกันในห้องทดลอง
‪ฉันจะได้เรียนรู้อะไรใหม่ๆ เกี่ยวกับเขาเสมอ
‪- เข้าใจไหมคะ ‪- นั่นแหละเอสเค
‪จริงเหรอคะ
‪แล้วพ่อแม่เธอรู้สึกยังไงบ้าง
‪พ่อแม่ฉันเหรอ
‪พวกเขา…
‪จะไม่มางานแต่ง
‪โอเค
‪- ซึ่งฉันไม่มีปัญหากับมัน ‪- โอเค
‪พวกเขาไม่ค่อยแน่ใจนัก
‪- แบบว่า… ‪- ทุกคนนั่นแหละ
‪มันเป็นวิธีเจอคู่หมั้นที่แปลกใช่ไหมล่ะคะ
‪- ใช่แล้ว ‪- มันแปลกจริงๆ
‪เราจะเป็นคนแรกที่ยอมรับ
‪แต่ใช่ค่ะ พวกเขารู้สึกแบบนั้น
‪- เพราะงั้น… ‪- ตอนฉันได้ยินเรื่องนี้
‪คุณรู้สึกยังไงคะ
‪ฉันตื่นเต้นมาก
‪จริงเหรอคะ
‪อีกอย่างนึงนะครับ แม่ ในพิธีแต่งงาน ‪เราพยายามจะรวม
‪วัฒนธรรมของไนจีเรียและอเมริกันเข้าด้วยกัน
‪ผมจะใส่ชุดอักบาดา
‪- งั้นเหรอ โอเค ‪- ใช่
‪และเธอจะใส่ชุดแต่งงาน
‪และผ้าโพกหัวอะไรพวกนั้น ‪เราพยายามผสมผสานสองวัฒนธรรม
‪อาหารไนจีเรีย ดีเจชาวไนจีเรีย
‪- โอ้โฮ ‪- ใช่
‪เพื่อน
‪ฉันรู้สึกดีมากเลย
‪ใช่
‪โดยเฉพาะเมื่อมีอาหารไนจีเรีย ‪และนู่นนี่เข้ามาเกี่ยวด้วย
‪วัฒนธรรม เราจะไม่ทิ้งวัฒนธรรม
‪- ดีมาก ‪- ทำแบบนั้นไม่ได้
‪สิ่งหนึ่งที่เรเวนกังวลที่สุดคือ
‪เธอกังวลว่าชุมชนชาวไนจีเรียจะไม่ยอมรับเธอ
‪ผมอยากให้แม่เล่าให้เธอฟัง
‪ว่าวัฒนธรรมของเราเปิดกว้างแค่ไหน
‪เธอเป็นที่ต้อนรับแน่นอน รู้อะไรไหม
‪เราทุกคนเหมือนกัน
‪ต่างกันแค่สีผิวเท่านั้น
‪เข้าใจไหม
‪- ฉันเห็นด้วย ใช่ค่ะ ‪- ดีมาก
‪สบายใจได้เลย
‪- เรายินดีต้อนรับเธอ ‪- ค่ะ
‪ไม่มีอะไรต้องกลัว
‪ฉันดีใจกับพวกเขามากค่ะ
‪การได้เห็นพวกเขาอยู่ด้วยวันนี้ ‪พวกเขาเข้ากันได้
‪ฉันรักเธอ
‪ฉันคิดว่าฉันรักเธอ
‪เรื่องเดียวที่ฉันกังวลคือเรื่องพ่อแม่
‪เพราะเราเป็นชาวไนจีเรีย
‪เราให้ความสำคัญกับพ่อแม่ของทั้งสองฝ่าย
‪ทั้งสองฝ่ายควรมาอยู่ที่นั่นในวันแต่งงาน
‪เรื่องนั้นแหละที่ทำให้ฉันกังวลมาก
‪(สิบหกวันก่อนวันแต่งงาน)
‪ถึงแล้ว
‪- บ้านหลังนี้เหรอ ‪- หลังนี้ ใช่ นั่นรถของปาปูโช
‪- นั่นรถสตีฟเหรอ ‪- ใช่
‪วันนี้บาร์ทีส คู่หมั้นของฉัน
‪จะไปเจอพ่อแม่ของฉันค่ะ
‪ก่อนอื่น บาร์ทีสจะได้เจอพ่อฉัน
‪พ่อและน้องชายของฉัน
‪จากนั้นเราก็จะไปเจอแม่ของฉันตอนบ่าย
‪เพราะพวกเขาหย่ากัน
‪ฉันอยากให้ครอบครัวฉันภูมิใจและสบายใจ
‪ฉันอยากให้พวกเขารู้สึกว่าฉันตัดสินใจถูกแล้ว
‪คุณดื่มเบียร์ใช่ไหม
‪- ตอนนี้ผมพร้อมสำหรับเบียร์แล้ว ‪- โอเค
‪สิ่งที่เลวร้ายที่สุดที่อาจเกิดขึ้นคือ
‪พวกเขาไม่เห็นด้วยกับการหมั้นของเรา
‪และน้องๆ ฉันต่อยบาร์ทีส ‪เพราะเขาพูดอะไรบางอย่าง
‪ที่ไม่เข้าหูพวกเขา
‪แล้วมันก็กลายเป็นการทะเลาะวิวาท ‪และฉันหมายถึง…
‪ฉันล้อเล่น แต่ก็เปล่าเลย
‪- ไง ‪- สวัสดีครับ
‪- สวัสดี
‪สวัสดี
‪- เป็นไงกันบ้างครับ ‪- ดี
‪- คุณคือสตีฟใช่ไหม ‪- ใช่แล้ว
‪- ผมบาร์ทีส ยินดีที่ได้รู้จัก ‪- ยินดีที่ได้รู้จัก
‪- ผมบาร์ทีสครับ ‪- สวัสดี สบายดีไหม ฉันโฮเซ่
‪ยินดีที่ได้รู้จักครับ
‪- ขอบใจนะ ใช่ ฉันไปเที่ยวมา ‪- ปาปูโช
‪สวัสดีค่ะ พ่อ
‪ยินดีที่ได้รู้จักครับ
‪- ชื่ออะไร ‪- บาร์ทีส
‪- ตื่นเต้นแฮะ ใช่ ‪- เขาชื่อบาร์ทีส
‪ผมมีเรื่องจะถามคุณเยอะเลย บาร์ทีส
‪เหรอครับ คุณพร้อมหรือยัง
‪ผมเห็นคุณเปิดขวดแล้ว ให้ผมเปิดสิ
‪ไวน์ทำให้ทุกคนพูดความจริง
‪ใช่
‪ลูกๆ ช่วย…
‪พาบาร์ทีสไปหลังบ้านเหรอ
‪- แน่นอน ‪- ทำตัวดีๆ นะ
‪คุณเป็นคนที่ผมกำลังตามหาพอดีเลย
‪- ใช่ไหม ‪- คุณเป็นพี่หรือน้องแนนซี่
‪- น้องครับ แต่ผมแก่กว่าคุณ ‪- โอเค
‪เหมือนกำลังมองน้องชายอยู่เลย
‪ผมรู้ว่าคุณมีศักดิ์สูงกว่าผมแต่…
‪ผมอยากรู้เรื่องคุณให้มากกว่านี้
‪จะได้ไม่รู้สึกเหมือนกำลังพูดอยู่กับเด็กน้อย
‪ตอนนี้ผมทำงานที่ที่สองแล้ว
‪ผมมีใบอนุญาตซีพีเอ มันเป็นใบอนุญาตผู้สอบบัญชี
‪ครับ
‪และตอนนี้ผมกำลังตรวจงบการเงินอยู่
‪เรื่องการแต่งงานน่ะ คุณจะตกหลุมรักใครก็ได้
‪แต่คุณตกหลุมรักพี่สาวผม
‪อะไรที่ทำให้คุณคิดว่าเธอคือคนที่ใช่
‪ผมเข้านอนอย่างมีความสุข ‪และตื่นขึ้นมาอย่างมีความสุข
‪ง่ายๆ แบบนั้นเลย
‪ผมรู้สึกได้ว่าตัวเองจะมีความสุขไปอีกนาน
‪หวังว่าตลอดไป กับแนนซี่ พี่สาวของคุณ
‪นั่นคือเหตุผลที่ผมขอเธอแต่งงาน
‪นั่นคือสิ่งที่ผมเห็นในห้องทดลอง ‪และสิ่งที่ผมเห็นตรงนี้
‪ผมหมายถึงที่คุณอธิบายสิ่งที่เธอทำให้คุณรู้สึก
‪มันออกจะธรรมดาไปหน่อยสำหรับผม
‪ไม่ใช่อะไรที่พิเศษเลย
‪ผมไม่อยากพูดแบบนี้นะ
‪แต่เธอเป็นคนที่ใจกว้างและเป็นมิตร ‪เธอทำให้ทุกคนยอดเยี่ยมที่สุด
‪เธอทำให้ผมเป็นแบบนั้น
‪เธอทำแบบนั้นกับทุกคน เธอไม่ใช่คนงี่เง่า
‪แต่ผมไม่พูดเรื่องนั้นกับใคร ‪ผมไม่แบ่งปันเรื่องความรู้สึก
‪ผมไม่เคยบอกผู้หญิงคนอื่นว่าผมแคร์พวกเขา ‪เหมือนที่ทำกับแนนซี่
‪ผมรู้จักพี่สาวคุณ
‪มากกว่าที่เคยรู้จักผู้หญิงคนไหนในโลก
‪บอกหน่อยสิว่าถ้าพี่สาวผม
‪น้ำหนักเพิ่ม 180 กก. คุณจะยังรักเธอไหม
‪- ถ้าเธอน้ำหนักขึ้น 180 กก. เหรอ ‪- ถ้าเธอน้ำหนักขึ้น 180 กก.
‪คุณจะยังรักเธออยู่ไหม
‪ผมจะไม่บอกหรอกนะ ‪ว่าเสน่ห์ทางกายไม่มีความหมายอะไร
‪เสน่ห์ทางกายมัน…
‪ผมดูแลร่างกายตัวเอง ‪และหวังว่าภรรยาในอนาคต
‪จะดูแลร่างกายตัวเองด้วย
‪- ถ้าเธอน้ำหนัก… ‪- พี่สาวผมน่ะเหรอ
‪ใช่ ผมยังไม่ได้ตอบตกลงจะแต่งงานกับเธอ ‪แต่ผมตั้งใจจะทำแบบนั้น
‪เธอจะเป็นภรรยาในอนาคตผม ‪ถ้าเธอน้ำหนักขึ้น 180 กก.
‪ผมหวังว่าเราจะผูกพันกันเร็วพอ ‪ที่เธอจะรู้สึกโอเคถ้าผมบอกว่า
‪"ไปไดเอตกันเถอะ" ‪ก่อนที่น้ำหนักจะถึง 180 กก.
‪เรายังมีความรักกันอยู่แน่นอน ‪นั่นคือสิ่งที่เรามีในห้องทดลอง
‪ผมจะบอกว่าผมไม่คิดว่า ‪ผู้หญิงหนัก 180 กก.มีเสน่ห์
‪และบทสนทนาที่ผมและแนนซี่
‪คุยกันอย่างลึกซึ้งในห้องทดลอง ‪และในโลกแห่งความจริงตอนนี้
‪แสดงให้ผมเห็นว่าเราจะผ่านมันไปได้ ‪และมันจะไม่เป็นปัญหาอะไร
‪ดีครับ
‪ผมพูดอะไรไปพวกคุณก็คงไม่มีทางเข้าใจ
‪ในสิ่งที่เราผ่านมา ‪เพราะมันเป็นโอกาสที่หาได้ยากจริงๆ
‪การได้รู้จักคุณตอนนี้มันไม่ชัดเจนเท่าไร
‪เพราะผมไม่ได้รู้จักคุณแบบนั้น ‪เหมือนที่เธอเจอคุณ
‪แต่ว่าผมก็ตั้งตารอ
‪การเริ่มต้นใหม่ๆ นะ
‪และถ้าพี่สาวผมเห็นด้วย ผมก็ไม่…
‪ผมจะไม่ชอบอกชอบใจทันทีหรอกนะ
‪แต่ผมก็จะรับมันให้ได้และเราจะใช้เวลาด้วยกัน
‪ผมคงทำแบบเดียวกันกับน้องสาวผม
‪ผมซาบซึ้งในความตรงไปตรงมานะ ‪พวกคุณก็คงเหมือนกัน
‪ครับ ผมคิดว่าสตีฟกับเฮซุส
‪กำลังปกป้องพี่สาวคนเดียวของพวกเขา
‪แต่ผมก็รู้สึกว่าพวกเขาเริ่มชอบผม ‪และผมอยากเจอแม่เธอแล้วครับ
‪(บ้านแม่ของแนนซี่)
‪(ยินดีต้อนรับ)
‪- ขอต้อนรับสู่อากาปูลโก้ ‪- สวัสดี
‪- ว่าไง
‪สวัสดีครับ
‪- สวัสดีค่ะ แม่ ‪- สวัสดีครับ ผมบาร์ทีส
‪แนนซี่เป็นสาวน้อย พวกเขามีลูกสาวคนเดียว
‪พระเจ้าช่วย
‪ดูแหวนสิ
‪ใช่เลย
‪- นี่กี่กะรัต ‪- เยอะครับ
‪ผมหวังว่าแม่ของแนนซี่จะเห็น ‪ว่าเธอมีความสุขกับผมแค่ไหน
‪และผมมีความสุขกับเธอแค่ไหน ‪และหวังว่าเธอจะชอบผม
‪- นี่คือบาร์ทีสค่ะ ‪- สวัสดีครับ
‪- คู่หมั้นของหนู ‪- บาร์ทีส สะกดด้วยตัวบี
‪- บาร์ทีส ‪- มาร์คัส
‪- ไม่ครับ บาร์ทีส ‪- บาร์ทีส
‪- เบนิโต้ ‪- เกือบแล้ว
‪เอาแบบนั้นก็ได้ครับ เอาแบบนั้นก็แล้วกัน
‪การหมั้นเป็นยังไงบ้าง
‪- บ้าครับ น่าตื่นเต้น ‪- ใช่
‪- สนุก
‪คุณคิดยังไงกับแนนซี่
‪แน่นอนว่าผมรักแนนซี่ ‪ผมจะเล่าทุกอย่างให้ฟังแล้วกัน
‪- ผมคิดว่าผมเดตกับเธอเป็นคนที่สองหรือสาม ‪- ค่ะ
‪ผมเดินเข้าไปในนั้นและพูดว่า ‪"ว่าไงครับ เป็นยังไงบ้าง"
‪เธอไม่ได้พูดอะไร แค่หัวเราะ ‪เสียงหัวเราะนั่นน่ะ
‪มันดังกว่านี้เยอะเลย ‪ผมตกหลุมรักเสียงหัวเราะนั่น
‪แต่ผมคิดว่าความสัมพันธ์ของเรา ‪เกิดขึ้นจากสิ่งที่เราตามหา
‪และเราต่างพูดว่าเราต้องการเพื่อนรัก
‪และนั่นคือสิ่งที่เธอกลายมาเป็น
‪หลังจากนั้นเก้าวัน ‪ผมก็ขอแต่งงานและเธอตอบตกลงทันที
‪แบบว่า "ใช่" ฉันกรี๊ดออกมา ‪ฉันคิดว่าตัวเองร่วงไปที่พื้นเลย
‪ฉันเต้นแล้วก็บอกว่า "ขอพูดอะไรหน่อยได้ไหม"
‪- แล้วคุณก็สติหลุดไปเลย ‪- ผมไม่รู้ว่าคุณพูดอะไร
‪เธอวางแผนอะไรไว้ให้ลูกสาวฉัน
‪เป้าหมายของเธอคืออะไร
‪เธอมีอะไรจะเสนอหรือแผนการอะไรให้เขาบ้าง
‪แผนของผมคือการมีชีวิตที่น่าทึ่ง ‪ผมอยากให้ทุกอย่างราบรื่นและเข้ากันได้
‪เธอจะช่วยเหลือและดูแลเขาเรื่องการเงินได้…
‪เธอมีหนี้เยอะไหม
‪- ค่าบัตรเครดิตน่ะ ‪- ผมมีหนี้ค่าเล่าเรียนจากมหาวิทยาลัย
‪ผมเรียนจบมหาวิทยาลัยในปี 2018
‪จากนั้นก็เรียนต่อปริญญาโท
‪ผมเลยมีหนี้อยู่ประมาณ 12,000
‪และผมก็คิดว่ามีค่าผ่อนรถเหลือประมาณสองพัน
‪- รวมแล้วไม่ถึง 15,000 ดอลลาร์ ‪- ค่ะ
‪เราไม่ชอบหมดเงินไปกับ ‪ดอกเบี้ยหรือค่าปรับอะไรพวกนั้น
‪ถ้าไม่มีเงินสด เราก็ไม่ซื้อ
‪เราจะไม่เอาเงินไปผ่อนรถ
‪ซึ่งเป็นเรื่องดี
‪ฉันสนับสนุนในสิ่งที่พวกเธอเลือก ‪แต่การแต่งงานไม่ใช่เรื่องล้อเล่น
‪ฉันรู้สึกว่าการแต่งงานควรยั่งยืนตลอดไป
‪- เข้าใจไหม ‪- ครับ
‪ฉันเล่าประสบการณ์ของตัวเองให้ฟังได้
‪ฉันมีธุรกิจของตัวเอง ‪มันคือกรมธรรม์ค้ำประกันผู้ต้องหา
‪และฉันทำมันมากว่า 15 ปีแล้ว
‪ฉันเรียนรู้วิธีอ่านคน ‪ฉันเรียนรู้… ฉันจับตาดูเธออยู่
‪- ฉันสังเกตเธอ ‪- ดีครับ
‪เพราะฉันดูสายตาเธอออก ‪ถ้าเธอกำลังโกหกตอนที่พูด
‪หรือพยายามไม่เป็นตัวของตัวเอง
‪- ครับผม ‪- เธอทำงานกับอาชญากร
‪- เข้าใจไหม ‪- ดีที่ได้รู้
‪- แต่ฉันจริงจังนะ ‪- ผมจะไม่คุยกับคุณแล้ว ทางนี้ดีกว่า
‪ฉันสอนให้แนนซี่สู้
‪เพราะเขาทำไม่ได้
‪ฉันบอกว่า "ได้สิ ลูกทำได้ ‪ลูกจะได้เรียนรู้วิธีต่อสู้"
‪ถ้าชีวิตแต่งงานของเขามีปัญหา ‪ฉันจะอยู่เคียงข้างเขาเสมอ
‪ถ้าลูกต้องการพวกหรืออะไรสักอย่าง เข้าใจไหม
‪ฉันไม่อยากทำให้เธอกลัว ‪แต่ฉันเป็นคนแบบนั้น ฉันเป็นคนดี
‪ฉันเป็นคนที่เป็นห่วงเป็นใยมาก เอ็นดูมาก
‪แต่เธอไม่อยากเห็นฉันโกรธแน่
‪มาถึงแล้ว
‪- ขอบคุณที่ไม่เหยียบตู้ไปรษณีย์ฉันนะ ‪- มาลุยกันเลย
‪ผมเพิ่งทำมือขวาสกปรกอีกแล้ว
‪ผมต้องใช้มือนั้นจับมือทักทายแท้ๆ
‪ฉันถึงได้มีเจลล้างมือไง
‪ผมอยากทำให้ครอบครัวซานับประทับใจ
‪เพราะครอบครัวของผมไม่ได้สนับสนุนเท่าไรนัก
‪ถ้าครอบครัวของซานับไม่ยอมรับผม
‪ผมคงรู้สึกแย่มาก มันคงจะแย่
‪เพราะมันจะกระทบความสัมพันธ์ของเรา
‪- สวัสดีค่ะ ‪- สวัสดี
‪- สวัสดีครับ ‪- ไงคะ พระเจ้า
‪สวัสดีค่ะ แม่
‪- ยินดีที่ได้รู้จัก ‪- ผมโคลครับ
‪- ไรอัน ‪- ยินดีที่ได้รู้จักครับ
‪ผมเอาดอกไม้มาให้ ‪เป็นการแสดงความรักเล็กๆ น้อยๆ น่ะครับ
‪ขอบคุณนะ มันคือการแสดงความรักจริงๆ
‪แม่เลี้ยงของฉัน
‪ฉันไม่เคยเลี้ยงเธอว่าแม่เลี้ยงเลย
‪เธอเป็นคนเลี้ยงฉันขึ้นมา
‪เธอเป็นผู้ปกครองตามกฎหมายของฉัน ‪ตั้งแต่ฉันอายุ 13 ตอนที่พ่อเสียไป
‪ฉันรักพวกเขามาก
‪พวกเขาอยู่เคียงข้างฉันเสมอ
‪ไม่ว่าฉันจะทำอะไร ‪และฉันรักพวกเขามากที่ทำแบบนั้น
‪มาดูแหวนกัน
‪- ดูสิคะ ‪- สวยมาก
‪พวกคุณคิดยังไงตอนที่เซย์บอกว่าเธอจะทำแบบนี้
‪สิ่งที่พวกเธอทำต้องเปิดใจมากทีเดียว
‪ครับ ผมคิดว่าเราเปิดใจคุยกัน ‪มากกว่าที่เคยทำมาตลอดเลย
‪ใช่ค่ะ
‪ฉันสวดมนต์ให้พวกเธอตลอด
‪ขอบคุณครับ
‪ผมคงไม่ขอเธอแต่งงาน ‪ถ้าเราไม่ศรัทธาในสิ่งเดียวกัน
‪นั่นแหละครับ
‪สิ่งที่ฉันถามตอนที่เขาแต่งงานคือ
‪"ลูกมองผู้หญิงคนนี้เป็นราชินีของลูกไหม"
‪เธอมองเขาเป็นราชินีของเธอไหม
‪ใช่ครับ แน่นอน
‪ผมรู้ว่าตัวเองรักเซย์ เพราะตอนเราทะเลาะกัน
‪ผมไม่เคยคิดเลยว่าผมอยากเลิกกับเธอ
‪ผมมักคิดเสมอว่า "ทำไมผมถึงยังรักคุณ
‪ทั้งๆ ที่เราทะเลาะกันนะ"
‪ถ้าเราพูดคุยปรับความเข้าใจกันได้
‪นั่นแหละคือคุณสมบัติของราชินีหรือภรรยา
‪ผมคิดว่าการสื่อสารสำคัญที่สุดในการแต่งงาน
‪ใช่แล้ว
‪ลูกตื่นเต้นแค่ไหนที่จะได้เจอพ่อแม่เขา
‪- โคลคะ ‪- เรากำลังจัดการเรื่องนั้นอยู่ครับ
‪- โอเค ‪ - คือว่า
‪พ่อแม่ผมไม่ค่อยตื่นเต้นกับวิธีที่เราเจอกันนัก
‪พวกเขาไม่พอใจนิดหน่อย
‪เมื่อพวกเขาได้เจอเซย์ พวกเขาจะรักเธอแน่
‪ไม่มีอะไรที่จะทำให้ไม่รักซานับ
‪แต่พวกเขาไม่พอใจผมมากกว่า
‪พวกเขาไม่ได้คาดหวังว่ามันจะเป็นแบบนี้
‪- ฉันหวังว่าพวกเขาจะยอมรับได้นะ ‪- ขอบคุณครับ
‪- และเราจะได้เจอพวกเขา ‪- ใช่
‪เรายังมีหวัง รู้ไหม
‪แต่เราจะไม่บังคับ ถ้าพวกเขาไม่อยากทำ
‪ใช่ ที่สำคัญก็คือ…
‪การปล่อยให้มันเกิดขึ้นถ้ามันถูกกำหนดไว้แล้ว ‪และมีแค่พวกเธอสองคนเท่านั้นที่รู้
‪ครับ
‪โคล เธออยากออกไปข้างนอก
‪และทำความรู้จักกันให้ดีขึ้นไหม
‪- ครับ ไปกันเลย ‪- ไปกันเถอะ
‪- โอเค ‪- เอาละ
‪เล่าภูมิหลังของพ่อแม่เธอให้ฉันฟังหน่อย
‪ความเชื่อของพวกเขาด้วย
‪พ่อของแม่ผมเป็นนักเทศน์
‪นั่นเป็นรากฐานในการมองสิ่งต่างๆ ของท่าน
‪สิ่งหนึ่งที่พวกเขาไม่ตื่นเต้นคือ ‪เซย์กับผมใช้ชีวิตอยู่ด้วยกันแล้ว
‪- ใช่ ‪- เข้าใจไหมครับ
‪และมีอีกหลายๆ เรื่องจุกจิกที่ทำให้พวกเขา
‪ตั้งคำถามผม
‪และผมคงจะโกหก
‪ถ้าจะบอกว่ามันไม่กระทบความสัมพันธ์ของเรา
‪ผมบอกเซย์ไปแล้ว
‪ผมไม่เคยคิดภาพตัวเองแต่งงานกับใครสักคน ‪โดยที่พ่อแม่ไม่เข้าร่วมด้วย
‪ใช่ ถ้าเธอมองจากมุมมองของซานับ
‪ฉันเข้าใจว่าเขาคงรู้สึกว่า "ฉันทำอะไรลงไป
‪ทำไมพวกเขาไม่ชอบฉัน"
‪พวกเขาไม่ชอบเพราะสีผิวฉันต่างออกไป
‪- เปล่าครับ ‪- ไม่ใช่อย่างนั้น
‪รู้ไหม และซานับยังไม่ได้เจอพวกเขาด้วยซ้ำ
‪- แต่นั่นคือสิ่งที่เธอคิด ‪- ครับ
‪และเธอจะทำแบบนั้นในอนาคต
‪- ครับ ‪- เธอก็รู้ว่าฉันเป็นแม่เลี้ยงของเขา
‪- ครับ ‪- พ่อแม่เขาเสียชีวิตแล้ว
‪ฉันรู้จักเขามาตั้งแต่เขาอายุแปดขวบ เข้าใจไหม
‪วันหนึ่งเขากลับบ้านมา ‪ร้องไห้มาสคาร่าเลอะหน้าไปทั่ว
‪ฉันถามว่า "เป็นอะไรไป เกิดอะไรขึ้น"
‪เขาเดินเข้ามา โยนของลงพื้น
‪เขาพูดว่า "หนูเพิ่งรู้ว่า ‪หนูอยู่กับแม่มานานกว่าแม่แท้ๆ แล้ว"
‪แม้เขาจะรู้สึกซาบซึ้งกับครอบครัวที่เขามี
‪แต่เธอก็จะมีช่องว่างที่หายไปเสมอ
‪และฉันคิดว่าเขาจะอยากให้เธอเติมเต็มมัน
‪ไปพร้อมกับครอบครัวของเธอ
‪- และฉันคิดว่านั่นคือเหตุผล… ‪- โอเคครับ
‪ตอนนี้ผมเข้าใจมันมากกว่าเดิมเยอะเลย ‪เพราะเธอบอกผมว่า
‪นั่นเป็นหนึ่งในสิ่งที่สำคัญที่สุดสำหรับเธอ
‪เธอรักที่ผมรักครอบครัวมาก
‪- เธออยากเป็นส่วนหนึ่งของมัน ‪- ใช่
‪ผมมีครอบครัวที่อาจจะ…
‪เป็นครอบครัวที่ต้อนรับ ‪เอื้อเฟื้อและรักเธอได้มากที่สุด
‪- เมื่อเราผ่านเรื่องนี้ไปได้ ‪- เมื่อพวกเขาหายหงุดหงิดแล้ว
‪- ใช่ ‪- ใช่เลยครับ
‪ผมถึงได้บอกว่า "เธอจะต้องรักครอบครัวฉันแน่"
‪ผมแค่ต้องผ่านอุปสรรคตั้งต้นที่บอกว่า ‪"โคล ลูกทำอะไร" นี้ไปให้ได้
‪ความรักของเราเป็นเรื่องจริง ‪ไม่งั้นผมคงไม่มาคุยอยู่กับคุณตรงนี้
‪ถ้าผมไม่รักลูกสาวคุณ
‪- แด่พระเจ้า อวยพรให้ผู้ชายคนนี้ด้วย ‪- ครับ
‪มอบความกล้าและความเข้มแข็ง
‪ให้เขาสามารถ ‪ผ่านสองสามสัปดาห์ข้างหน้านี้ไปได้
‪ปกป้องทั้งหัวใจและความรู้สึกของพวกเขา
‪- ในนามพระเยซู อาเมน ‪- อาเมน
‪(อะพาร์ตเมนต์ของเอสเค)
‪ยินดีต้อนรับกลับบ้าน
‪โอเค ดูดีนะ
‪นี่คือเอสเคตอนเป็นเด็ก
‪ฉันเห็นคุณนะ
‪(ไปสู่อีกระดับ)
‪นี่อะไร
‪มันคือของตกแต่ง ได้มาจากไนจีเรีย
‪เป็นของตามประเพณีน่ะ ‪เราใช้มันในการอวยพรอะไรสักอย่าง
‪- ไล่พวกวิญญาณ ปีศาจเหรอ ‪- อะไรทำนองนั้น
‪ไม่ใช่ปีศาจหรอก แต่ก็…
‪เอามาปัดให้ทั่วเลยเถอะ
‪มันน่ารักที่เขาพยายามจะแต่งบ้านค่ะ
‪แต่ฉันก็คิดว่า ‪"โอ้ เอสเคชอบผ้ากำมะหยี่จริงๆ แฮะ"
‪มันแปลกมากเลยค่ะ
‪สาบานได้เลยว่าเขาใส่ผ้ากำมะหยี่ทุกวัน
‪เขามีเตียงกำมะหยี่ โซฟากำมะหยี่
‪เก้าอี้บาร์กำมะหยี่ ฉันแบบว่า "โอ้ พระเจ้า"
‪เขาจะไม่มีวันใส่ผ้ากำมะหยี่อีกแน่ ‪ถ้าได้ยินที่ฉันพูด
‪- สัญญาเช่าของผมหมดเดือนกันยายน ‪- โอเค
‪แต่อย่างน้อยก็ยังทันเวลา ‪ที่ผมจะย้ายไปโรงเรียนและทุกอย่าง
‪ผมจะย้ายไปโรงเรียนเดือนสิงหาคม
‪เจ๋งค่ะ
‪ฉันว่ามันดีสำหรับคุณนะ
‪สำหรับผมหรือเรา
‪ใช่ค่ะ ฉันคิดว่าจะเก็บบ้านตัวเองไว้ ‪อะพาร์ตเมนต์ของฉันน่ะ
‪ฉันชอบความสะดวกสบายที่ได้พักอยู่ข้างๆ ห้าง
‪- อีกอย่างมันใกล้ที่ทำงานคุณด้วย ‪- มันใกล้ที่ทำงานฉันมาก
‪โอเคครับ
‪- มันก็เลยง่ายสำหรับฉัน ‪- โอเค
‪คุณก็รู้ว่าฉันไม่ชอบเดินทางไปกลับเท่าไร
‪คุณไม่มีเหตุผลที่ต้องเก็บอะพาร์ตเมนต์นี้ไว้
‪ถ้างั้นคุณเก็บบ้านตัวเองไว้
‪- ค่ะ ‪- แล้วเราก็ไปๆ มาๆ กันเหรอ
‪สิ่งหนึ่งที่ผมรู้สึกปลาบปลื้มคือ
‪ผมได้ทุนเรียนเต็มจำนวน
‪ผมจะไม่มีหนี้ค่าเล่าเรียน
‪แต่แน่นอนว่าผมต้องลดค่าใช้จ่าย ‪และใช้ชีวิตเหมือนนักเรียน
‪ฉันจะบอกว่าฉันภูมิใจในตัวคุณ
‪สำหรับเรื่องเรียนและทุกอย่าง แต่…
‪สำหรับชีวิตฉัน ‪ฉันไม่ต้องการให้ตัวเองมีคุณภาพชีวิตที่ลำบาก
‪ฉันรู้ว่ามันอาจจะฟังดูแย่มาก
‪อะไรก็ช่าง ถ้าคุณตกหลุมรักหัวปักหัวปำ ‪จะใช้ชีวิตยังไงก็ไม่ควรเป็นเรื่องสำคัญ
‪แต่ฉันรู้สึกว่าฉันทำงานหนักมากเพื่อ…
‪เป็นอิสระและใช้ชีวิตแบบที่ต้องการ ไปเที่ยว
‪กินมื้อเย็นดีๆ ‪และฉันก็ไม่ได้ใช้เงินมากเท่าไรด้วย
‪โอเค ฉันจะพูดใหม่ มันเกี่ยวกัน
‪ใช่ ฉันไปที่โฮลฟู้ดส์ตลอดเวลา ฉันไม่ดูป้ายราคา
‪ร้านทำเล็บ
‪ผม ฉันทำผมประมาณ 500 ดอลลาร์
‪ผิวหน้า นวด จัดกระดูก เทรนเนอร์ส่วนตัว
‪การเป็นฉันต้องใช้เงินเยอะ
‪แต่ฉันแค่หวังว่าจะไม่มีคุณภาพชีวิตที่ลำบาก
‪ฉันอยากได้เทพนิยายแบบดั้งเดิมไหมน่ะเหรอ
‪เราแต่งงาน ซื้อบ้าน มีลูก แยกเงินกัน
‪ใช่ ฉันหวังแบบนั้น
‪แต่เรื่องพวกนั้นจะไม่เกิดขึ้นกับเรา
‪ในอีกสองหรือสามปี เพราะเอสเคจะไม่ทำงาน
‪เขาจะไปเรียนเต็มเวลาในแคลิฟอร์เนีย
‪ซึ่งแพงกว่าการใช้ชีวิตอยู่ในดัลลัส เท็กซัสมาก
‪และฉันรู้ว่าเอสเค
‪จะมีอิสระทางการเงินเท่าที่เขาจะทำได้
‪แต่ตอนนี้ฉันต้องดูแลคนสองคน ‪ด้วยรายได้ของคนคนเดียว
‪ฉันไม่ได้ขออะไรบ้าๆ นะ แต่ฉันคาดหวังว่า
‪อย่างน้อยก็จะมีไลฟ์สไตล์ที่ดีขี้นกว่านี้เมื่อแต่งงาน
‪เท่าที่รู้ ผมโอเคกับ…
‪ผมจัดการกับอะไรก็ตาม
‪ที่เราตัดสินใจจะแยกกันจ่ายได้ ‪รวมไปถึงใบแจ้งหนี้
‪และผมก็ไม่มีปัญหาที่จะรับผิดชอบ
‪ทุกอย่างที่ต้องใช้ในการเรียนด้วย ‪ผมอยากทำให้คุณ
‪สบายที่สุดเท่าที่จะทำได้
‪ถ้าเราจะแต่งงานกัน
‪ฉันคิดว่าถึงคุณจะไม่ได้อยู่ในดัลลัส
‪เราทั้งคู่ก็ควรจ่ายค่าเช่าบ้านฉันที่นี่
‪ฉันว่ามันยุติธรรม
‪ผมคิดว่าเรื่องสำคัญที่ผมกังวลมากที่สุด
‪คือเรเวนไม่ยอมประนีประนอมในบางเรื่องครับ
‪ก่อนหน้านี้ในห้องทดลอง ผมพูดชัดเจนมากว่า
‪"เฮ้ ผมจะไปเรียน ‪ทุกอย่างอาจจะไม่ราบรื่นและสวยหรู
‪ผมมีเงินให้พอใช้จ่ายได้ แต่คุณคาดหวัง
‪ให้ผมหาเลี้ยง
‪หรือสนับสนุนคุณในทุกทางแบบที่ผมจะทำ
‪หลังเรียนจบไม่ได้"
‪ผมรู้ว่าการขอให้ใครบางคน ‪ทิ้งความฝันของพวกเขาเพื่อมาร่วมฝันกับคุณ
‪เป็นการขอที่มาก
‪แต่ถึงอย่างไรผมก็พร้อมจะทำทุกอย่าง
‪เพื่อทำให้เธอสบายครับ
‪แต่ผมก็อยากให้เธอประนีประนอมบ้าง ‪อย่างนั้นถึงจะยุติธรรม
‪(สิบห้าวันก่อนวันแต่งงาน)
‪- วันนี้ฉันลองวิธีซักผ้าของคุณแล้ว ‪- วิธีของผมเป็นยังไง
‪แบบว่าฉันลองยัดทุกอย่างเข้าไปในเครื่องซักผ้า
‪เรื่องเดียวก็คือ
‪พวกถุงเท้า
‪ถ้ามันกระจุกกันอยู่
‪- คุณก็… ‪- ฉันคลายมันน่ะ
‪- โอเค ผมแค่โยนมันลงไป ‪- แล้วมันจะสะอาดได้ยังไง
‪มันจะจมอยู่ในน้ำ มันจะสะอาด
‪- ฉันไม่คิดว่ามันเป็นแบบนั้น ‪- มันเป็นแบบนั้นสำหรับผม
‪ตอนเด็กๆ แม่ให้คุณทำงานบ้านไหม
‪คุณได้ค่าขนมไหม
‪ผมไม่ได้ค่าขนม
‪งานบ้านเดียวที่เราทำ ‪คือกวาดบ้าน ถูบ้าน เอาขยะไปทิ้ง
‪คุณรู้สึกยังไงถ้าเรามีลูก
‪และลูกจะมีคนดูแลหรือพี่เลี้ยงน่ะ
‪ผมชอบนะ
‪- โอเค ‪- ผมชอบแน่นอน
‪- เพราะผมรู้ว่าเรายุ่งกันทั้งคู่ ‪- ใช่
‪- คุณรู้สึกแบบเดียวกันหรือเปล่า ‪- แน่นอนค่ะ ใช่
‪ฉันจะช่วยคุณพับเอง
‪เสื้อผ้าคุณตัวเล็กจัง
‪- ไม่เล็กขนาดนั้น ‪- ตัวกระจิ๋วเดียว พับไม่ได้ด้วยซ้ำ
‪ใช่
‪- เรื่องลูกๆ น่ะ ‪- ครับ
‪คุณคิดว่าเมื่อไหร่…
‪- เวลาเหรอ ‪- เวลา ใช่
‪ครับ ถามได้ดี ผมคิดว่าอย่างน้อยก็สองถึงสี่ปี
‪ผมมีลูกอีกเมื่อไหร่ก็ได้หลังจากนั้น
‪แต่ผมว่าเวลาของคุณอาจจะต่างกันนิดหน่อย
‪แต่ฉันก็ต้องคิดว่า
‪ฉันอายุ 31 แล้ว ‪และยิ่งอายุมาก มันก็ยิ่งเสี่ยงมากขึ้น
‪ผู้หญิงบางคนรอจนอายุ 37, 38 หรือแม้แต่ 36
‪และลูกๆ ของพวกเขามีความผิดปกติ
‪แม่คลอดผมตอนท่านอายุ 36 และไม่มีปัญหาอะไร
‪ผมไม่รู้ด้วยซ้ำว่ามันเป็นปัญหา ‪จนกระทั่งคุณบอกผมแต่…
‪โชคดีที่แม่ของคุณไม่เป็นอะไรตอนอายุ 36
‪แต่คุณจะทำยังไงถ้าคุณรู้ว่า
‪ลูกมีความผิดปกติ ‪และคุณสามารถหยุดการตั้งครรภ์ได้
‪- คุณอยากจะเก็บเด็กไว้ไหม ‪- บ้าหรือเปล่า ใช่ ต้องเก็บไว้สิ
‪- ผมไม่… ไม่มีทาง ‪- ค่ะ
‪พวกเขาอาจเป็นชายหรือหญิง
‪อาจจะเป็นคนข้ามเพศ พวกเขาจะทำอะไรก็ได้
‪ผมแค่อยากรักลูกไม่ว่าจะอะไรก็ตาม
‪จะมีสามขา หรือเกิดมาเป็นยังไง ‪เขาก็จะเป็นลูกของเรา
‪ฉันคิดต่างออกไป ฉันเห็นมาเยอะตอนที่ทำงาน
‪มันบั่นทอนอารมณ์
‪และเศร้ามากจนฉันร้องไห้เกือบทุกวัน
‪หลายๆ ครั้ง แม้จะเป็นแค่พวกดาวน์ซินโดรม
‪มีโรคแทรกซ้อนเยอะมาก
‪ทั้งทางการแพทย์และปัญหาด้านการเรียนรู้
‪และฉันเห็นว่า ‪มันทำให้ครอบครัวต้องหวาดกลัวแค่ไหน
‪สำหรับฉัน ถ้าฉันรู้ว่าตัวเอง…
‪สามารถลองใหม่และหวังว่าครั้งต่อไปจะดีกว่านั้น
‪บอกตามตรงว่าฉันจะเลือกทางนั้น
‪- จริงเหรอ ‪- ใช่
‪ผมไม่มีทาง… ผมไม่มีทางทำแบบนั้นได้
‪โดยเฉพาะเมื่อรู้ว่าเราพยายามจะมีลูก
‪แค่ทำแท้งไป ‪เพราะพวกเขาจะต้องเจอเรื่องท้าทาย
‪และเราเองก็เหมือนกันน่ะ
‪จิตใจผมเข้มแข็งพอ ‪ที่จะรับทุกความท้าทายที่อาจเกิดขึ้นได้
‪และผมคงไม่มีทางหยุดมันแบบนั้นได้แน่
‪- ใช่ ‪- นั่นมันยากมาก
‪- ผมทำแบบนั้นไม่ได้ ผมขอโทษ ‪- ค่ะ
‪มันแน่อยู่แล้วว่าฉันตัดสินใจคนเดียวไม่ได้
‪ฉันเป็นคนมีเหตุผลมาก
‪ใช่ เรื่องทำแท้งอะไรนั่น ผมทำไม่ได้
‪แล้วการตั้งครรภ์ที่ไม่ได้วางแผนไว้ล่ะ
‪มุมมองของผมในเรื่องนั้นคือ
‪ถ้าไม่ได้มีการวางแผน ‪และยังเด็กหรือกำลังเรียนรู้อยู่
‪ผมก็คิดว่าอนุโลมได้ครั้งนึง
‪- ค่ะ ‪- ใช่ไหม
‪และถ้าคุณไม่พร้อม
‪ทางด้านการเงินละก็
‪ถ้าไม่มีทางที่ครอบครัวจะรับผิดชอบได้
‪และมันจะกลายเป็นสถานการณ์ที่เลวร้าย
‪และผมคิดว่าถ้ายังเด็กอยู่น่ะ
‪ผมคิดว่าอนุโลมได้ครั้งนึง แต่จะทำอีกไม่ได้
‪ยังเด็ก ยังโง่ อะไรก็แล้วแต่
‪ผมคิดว่าอนุโลมได้
‪ถ้าผมเป็นพ่อ ผมจะบอกลูกว่า "ฟังนะ
‪เราจะทำแบบนี้แค่ครั้งเดียว อย่าทำพลาดอีก"
‪น่าสนใจดีนะ ฉันไม่คิดว่า ‪คุณจะระบุตัวเลขได้หรอก
‪"ทำพลาดหนึ่งครั้ง"
‪- ผมว่ามัน… ‪- ฉันไม่คิดว่า…
‪เพราะถ้าครั้งที่สองถูกข่มขืนล่ะ
‪นั่นมันคนละเรื่องกันเลย
‪และถ้าครั้งที่สามมีเซ็กซ์กับใครสักคน
‪ที่เจาะถุงยางเพราะอยากสืบพันธุ์ล่ะ
‪ไม่รู้สิ
‪สองสถานการณ์ที่คุณพูดมา ผมคิดว่ามันมีเหตุผล
‪ที่มันไม่ได้ถูกวางแผนเอาไว้ ‪มันเป็นเหตุการณ์ที่น่ากลัว
‪ผมคิดว่าจะเอามานับไม่ได้ ‪แต่ถ้ามันไม่ได้เป็นการวางแผนเฉยๆ
‪- แบบ "ฉันมีเซ็กซ์และตอนนี้ฉันท้อง" ‪- ใช่
‪ผมคิดว่าควรเรียนรู้ได้แล้วหลังจากมีครั้งแรก
‪แล้วยาคุมฉุกเฉินล่ะ คุณคิดยังไงเกี่ยวกับเรื่องนั้น
‪ยาคุมฉุกเฉิน ผมว่ามันไม่เหมือนกัน ผมว่ามัน…
‪ผมเคยซื้อมันมาก่อน เคยทำแบบนั้นแล้วแน่นอน
‪และผมคิดว่าเอามันมาเทียบกับการทำแท้งไม่ได้
‪ผมคิดว่าเอามาเทียบกับการมีชีวิตอยู่
‪และจบมันลงไปไม่ได้
‪ผมคิดว่าตอนนั้นคงรู้สึกว่า "ไม่"
‪ผมซื้อยาคุมฉุกเฉินและผมใช้ถุงยางอนามัย ‪มาตลอดเพราะผมหวาดระแวง
‪- ค่ะ ‪- มันเป็นความหวาดระแวงมากกว่า
‪เข้าใจไหม
‪ค่ะ
‪- ทำไม ‪- ฉันคิดว่าฉันไม่มีสิทธิ์ในร่างกายใคร
‪ถ้าคุณอยากทำแท้ง ‪ด้วยเหตุผลอะไรก็ตาม ก็ทำเลย
‪เข้าใจไหม
‪เข้าใจยากชะมัด
‪เรื่องหนึ่งที่ฉันคิดตอนเป็นเด็ก
‪คือฉันหวังว่าพ่อแม่จะสบายใจกว่านี้
‪ในการพูดคุยเรื่องเซ็กซ์และพูดอะไรก็ตาม
‪เด็กๆ จะได้ไม่คิดว่า ‪มันเป็นเรื่องลึกลับอะไรขนาดนั้น
‪ฉันก็คงไม่มีเซ็กซ์ไวเหมือนที่ทำลงไป
‪ถ้าฉันรู้ ถ้าฉันมีข้อมูลเรื่องนั้น
‪ผมไม่เคยคุยเรื่องเพศศึกษากับครอบครัว
‪กับครอบครัวคุณน่ะเหรอ จริงเหรอ
‪ไม่เคยทำแบบนั้นเลย
‪- คุณรู้ได้ยังไง ‪- เรียนเพศศึกษา
‪- ที่โรงเรียน ‪- ลองผิดลองถูก
‪- แบบว่า "เข้าไปตรงนี้สินะ" ‪- ตรงนี้หรือตรงนั้นนะ
‪- ให้ตายสิ ตลกจัง ‪- ใช่
‪ฉันขอบคุณที่คุณ
‪เปิดใจพูดคุยเรื่องนี้นะ
‪และแบ่งปันความคิดของคุณและทำให้ฉัน
‪ได้พูดสิ่งที่ต้องพูด แม้มันทำให้ไม่สบายใจ
‪ขอบคุณที่รับฟัง
‪ส่วนหนึ่งของประสบการณ์นี้
‪คือการเปิดใจและความคิด
‪บาร์ทีสยินดีที่จะเรียนรู้หรืออย่างน้อยก็ตระหนักถึง
‪ความคิดและความเชื่อของฉัน
‪การทำแท้งควรเป็นสิ่งที่คนคนนั้น
‪จะตัดสินใจโดยขึ้นอยู่กับสถานการณ์
‪และฉันหวังว่าในอนาคต
‪เขาจะได้พูดคุยเรื่องเหล่านี้กับลูกสาว
‪เขาเปิดกว้างในความคิด ในความรู้สึก
‪มันทำให้ฉันรู้สึกว่าฉันตัดสินใจถูกค่ะ
‪คุณสอนผมเยอะมาก ผมไม่รู้เลยว่าเลือกได้ด้วย
‪ขอบคุณที่คุยเรื่องนี้กับผมได้
‪นั่นเป็นพื้นฐานของความสัมพันธ์นี้เลยละ
‪- ใช่ ‪- ความสบายใจ
‪- ขอบคุณที่ช่วยฉันพับผ้าด้วยนะ ‪- ยินดีครับ
‪ขอบคุณค่ะ
‪(บ้านพ่อของอเล็กซ่า)
‪คุณโอเคนะ ที่รัก
‪โอเคครับ
‪เขามาพบครอบครัวฉันเป็นครั้งแรก
‪ตื่นเต้นมากค่ะ ฉันตื่นเต้น
‪ผมตื่นเต้น ประหม่าด้วย
‪- ทำไมต้องประหม่าล่ะ ที่รัก ‪- ได้เจอทุกคนเป็นครั้งแรก
‪แค่เป็นตัวของตัวเอง ‪พวกเขาจะรักคุณมากพอๆ กับฉัน
‪พวกเขาเป็นคนบ้า
‪ถ้าคุณชินกับฉัน พวกเขาก็แค่ร้อยเท่าของฉันน่ะ
‪- พระเจ้าช่วย ‪- เยี่ยม
‪- สวัสดี ครอบครัว ‪- สวัสดี
‪- เธอสวยมาก
‪ขอบคุณค่ะ
‪- เบรนน่อน ‪- มอร์แกน
‪ยินดีที่ได้รู้จักค่ะ
‪ยินดีที่ได้รู้จักครับ ผมเบรนน่อน
‪- ยินดีที่ได้รู้จัก ‪- เข้ามาสิ
‪- บ้านคุณสวยมาก ‪- ขอบคุณ เข้ามาสิ
‪หวัดดีจ้ะ
‪- ขอบคุณมาก ‪- ไงจ๊ะ คนเก่ง
‪ฟังนะ เธออยากเจอ…
‪อยากเจอเขาไหม ฉันจะแต่งงานกับเขา
‪ฉันเบรนน่อน
‪เธอบอกว่า "ไม่เอาละ"
‪- เข้ามาสิ ‪- สวัสดี ทุกคน นี่คือเบรนน่อน
‪ว่าไง เบรนน่อน
‪- ไงครับ ‪- อยากดื่มอะไรไหม
‪- เบียร์ไหม วอดก้าเหรอ ‪- ครับ
‪- อะไรก็ตามที่คุณมี ‪- เลือกเลย
‪- เตกีลาไหม ‪- มันคือการทดสอบ
‪ถ้านายบอกว่าไม่ ประตูหน้าอยู่ตรงนั้น
‪พ่อผมบอกเสมอว่าอย่าปฏิเสธเครื่องดื่ม
‪- ที่รัก นั่งตรงไหนกันดี ‪- ตรงนี้
‪- โอเคไหม ‪- เก้าอี้สอบปากคำ
‪เล่าเรื่องตัวเองให้ฟังหน่อยสิ
‪ผมชื่อเบรนน่อน ผมเพิ่งอายุ 31 ไม่นาน…
‪- วันนี้เหรอ ‪- ไม่นานมานี้
‪- สุขสันต์วันเกิด ‪- ขอบคุณครับ
‪- ลาไคม์ ‪- ดีๆ
‪- ลาไคม์เอาไว้กล่าวฉลอง ‪- คุณชนแก้วกันแบบนั้นเหรอ
‪หวังว่าจบคืนนี้แล้วพวกคุณจะไม่เกลียดผมนะ
‪- อะไรทำให้พวกเธอมาผูกพันกันได้ ‪- ทุกเรื่องเลยครับ
‪เราใช้เวลาคุยกันเรื่องครอบครัว ความเคารพ
‪และเรามีอารมณ์ขันเหมือนกัน
‪เธอมีความคิดที่เฉียบขาด
‪เธอไม่กลัวที่จะพูดสิ่งที่ตัวเองคิดออกมา
‪เธอมีเสน่ห์มาก ภายนอกเธอแข็งแกร่ง
‪แต่ภายใน เธอใส่ใจผู้คน
‪เธอเป็นคนดีมาก
‪ผมรู้สึกว่าผมรักเธอมาก
‪ฉันรู้สึกสบายใจ
‪รู้สึกมั่นคงมากและไม่รู้สึกไม่มั่นใจเลย ‪เวลาอยู่กับเขา
‪ฉันถามเขาว่าเขาชอบทำอาหารไหม
‪เขาบอกว่า "ใช่" ฉันถามว่า "ชอบทำอะไร"
‪เขาพูดว่า "ชัคชูก้า"
‪- คุณพูดแบบนั้นเหรอ ‪- ใช่
‪- ใช่ครับ ‪- ฉันแบบว่า "ว่าไงนะ"
‪- ฉันเห็นคุณแล้วไม่คิดแบบนั้นเลย ‪- ผมชอบทำอาหารน่ะครับ
‪ผมกินอาหารทุกอย่าง
‪นั่นคือสิ่งที่ผมบอกเธอในวันแรก ‪ซึ่งก็คือผมรักอาหาร
‪สำหรับผมน่ะ ผมรักอาหารจริงๆ นะครับ
‪อย่างน้อยก็ขอให้ผมพูดใหม่นะ
‪- เซอร์ไพรส์มากเลย ‪- ผมชอบอาหาร
‪ผมรู้สึกว่าวิธีที่ดีที่สุด ‪ในการเรียนรู้วัฒนธรรมคืออาหาร
‪ทั้งสองคนกังวลบ้างไหม
‪เรื่องวัฒนธรรมที่ต่างกัน ศาสนา…
‪ชาวคริสต์กับชาวยิว อิสราเอลน่ะ
‪วัฒนธรรมและมรดกเป็นเรื่องสำคัญมาก
‪ผมเลยถามเธอว่าผมต้องไปเข้าเรียนไหม
‪เพราะผมไม่รู้อะไรเกี่ยวกับ ‪ศาสนายูดาห์หรือวัฒนธรรมอิสราเอลเลย
‪ผมคิดว่าเรามองตัวเอง ‪เป็นคนอิสราเอลมากกว่าชาวยิว
‪วัฒนธรรมอิสราเอล
‪- ยิวเป็นแค่ศาสนา ‪- ครับ
‪เราเปิดเผยความรู้สึกอย่างมาก ไม่มีปิดบัง
‪ผมกับครอบครัวก็ไม่ปิดบังความรู้สึกเหมือนกันครับ
‪ชงเครื่องดื่มให้หน่อยได้ไหม
‪เราพูดตรงๆ กับทุกอย่าง
‪นายเคยมีแฟนมาแล้วกี่คน
‪แฟนจริงจังที่เคยคิดจะแต่งงานด้วยน่ะ
‪- ไม่ครับ ‪- ไม่เคยเลยเหรอ
‪ประมาณนั้นครับ ผมเคยคิดแต่ว่ามันไม่ได้เกิดขึ้น
‪- นายอยู่ในความสัมพันธ์นานสุดแค่ไหน ‪- ประมาณสามปีครับ
‪- มันเกิดขึ้นเมื่อไหร่ ‪- จบไปประมาณหนึ่งปีครึ่งแล้วครับ
‪คุณคบใครบ้างไหมหลังจากนั้น
‪- ผมไปออกเดตนะ ‪- ค่ะ
‪- แต่ไม่ได้คบครับ ‪- เราต้องตัดคำพวกนั้นไปได้แล้ว
‪- มันทำให้ฉันรู้สึกแก่ ‪- ฉันชอบนะ เขาเรียกฉันว่าคุณผู้หญิง
‪มันเป็นสิ่งที่คนใต้เชื่อถือ ฉันว่ามันน่ารักมาก
‪แล้วความทะเยอทะยานเรื่องเงินล่ะ
‪นายเคยตกงานไหม
‪ไม่ครับ ‪ผมคิดว่าไม่เคยตกงานตั้งแต่อายุ 14
‪- นายทำงานอะไร ‪- วิศวกรบำบัดน้ำ
‪โอเค ทำเงินได้ดีทีเดียว
‪- ผมชอบมันนะ ‪- นายชอบรถไหม
‪ผมชอบรถครับ มันสนุกดี แต่ผมไม่มีรถยนต์
‪- ไม่ได้ขี่ม้าใช่ไหม ‪- เขามีรถ เขาไม่มีรถยนต์
‪ผมมีรถเอสยูวีครับ ใช่ ผมไม่มีรถยนตร์
‪- นายมีรถใช่ไหม ‪- ครับ
‪ปกติแล้วผมชอบเข้าสังคมนะ ‪วันนี้ผมเลยตื่นเต้นนิดหน่อย
‪แต่มันใช้ได้เลย
‪อเล็กซ่าไม่ใช่ผู้หญิงธรรมดา
‪ฉันอยากคุยกับเขาเป็นการส่วนตัว
‪เอาละ สาวๆ อยากไปช่วยฉันทำอาหารไหม
‪หนุ่มๆ จะได้พูดคุยกัน
‪ที่รัก ฉันกำลังโยนคุณให้หมาป่า ‪นี่แหละช่วงเวลานั้น
‪เอาละ
‪เท่าที่ฉันรู้เกี่ยวกับอเล็กซ่า ‪เธอจะไม่แต่งงานกับคนไม่เอาไหน
‪(คำบรรยายโดย พิมพ์กมล บัวหลวง)